Kui Gätlin Tanni AGT Stuudiost mulle ühel kaunil suvepäeval helistas ja hakkas rääkima sellest teleprojektist ja kas ma oleksin nõus ühte pulma pildistama, siis jõudsin ma ennem Jah öelda, kui tema oma jutu lõpetada. Isegi see väike fakt ei pannud mind kahtlema, et need kaks armsat ja mõnes mõttes hulljulget inimest näevad teineteist esimest korda Õnnepalees. Minu mõte oli, et kui nad on nii julged ja on end sellesse mässinud, siis järelikult nad on ka valmis käsikäes jalutama, ümbert kinni võtma ja võib-olla isegi suudlema. Vahest on raskem saada 10 aastat koos elanud paari üksteise lähedale ja musitama, kui neid kahte noort.
Kellel pulmasaate osa vaatamata jäi, siis see on näha siit: http://www.tv3play.ee/sisu/abielus-esimesest-silmapilgust/650742?autostart=true
Aga pulmapäevast ja muljetest veel. Minule sattus “saarlaste pulm”: pruut Liisa on saarlane ja mina ja meikar Reet Härmat ja pulmaisa Andres Karu. Meigi ajal oli Liisa juba väga pabinas ja üritas igal võimalikul ja võimatul moel saada infot peigmehe kohta ja mäletan, et ta oli kindel, et peigmees on ka kindlasti saarlane, kuna teised kõik olid 🙂 Aga peigmees ei olnud.
Tseremoonia ajal pildistada nii palju ei lubatud, kui tavaliselt. Pidi arvestama filmi- ja helimeestega. Ilupildid kulgesid enam-vähem tavapärast rada. Noorpaar loomulikult olid nagu ikka kaks inimest, kes on üksteist esimest korda altari ees näinud, paari pandud ja autos heal juhul paar lauset omavahel vahetanud. Noh kujutate ette küll 😉 Filmimehe tiim käis ka kaasas ja nii need pildid tehtud saidki. Minu paari pulmapidu toimus Padise Kastellis ja need emotsioonid on saatest paremini näha. Oli väga tore kogemus ja suured tänud asjaosalistele!
Meik: Reet Härmat
Pulmakorraldus: AGT Stuudio
Peokoht: Padise Kastell
Pulmaisa: Andres Karu